
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI

                                                      HOTĂRÂRE

Privind modificarea şi completarea anexei Hotărârii Consiliului Local nr. 20/2005, privind aprobarea Regulamentului de organizare şi funcţionare a Consiliului Local al municipiului Focşani, modificată prin H.C.L. nr. 285/2005
Consiliul Local al Municipiului Focşani, întrunit în şedinţa ordinară, 

                     - văzând proiectul de hotărâre iniţiat de domnul consilier local Bălan Doru Geany, prin care se propune modificarea şi completarea anexei Hotărârii Consiliului Local nr. 20/2005, privind aprobarea Regulamentului de organizare şi funcţionare a Consiliului Local al municipiului Focşani, modificată prin H.C.L. nr. 285/2005,  raportul Aparatului permanent de lucru al Consiliului Local al municipiului Focşani, înregistrat la nr. 29475 / 12. 07. 2006, precum şi avizul favorabil al Comisiei pentru administraţie publică locală, juridică, anticorupţie şi integrare europeană;
- potrivit prevederilor Legii nr. 249/22 iunie 2006, pentru modificarea şi completarea Legii nr. 393/2004, privind Statutul aleşilor locali;
- în baza art. 38,  alin. (1) şi (3), lit.a) şi art. 46 alin. (1) din Legea nr. 215/2001, privind administraţia publică locală, cu modificările şi completările ulterioare;

                              HOTĂRĂŞTE :
Art. 1 . Se aprobă modificarea şi completarea anexei Hotărârii Consiliului Local nr. 20/2005, privind aprobarea Regulamentului de organizare şi funcţionare a Consiliului Local al municipiului Focşani, modificată prin H.C.L. nr. 285/2005, după cum urmează:

           La articolul 2, alineatul (2) va avea următorul cuprins:

“(2) În exercitarea mandatului, aleşii locali se află în serviciul colectivităţii locale şi sunt responsabili in faţa acesteia.”

            La articolul 11, după alineatul (5) se introduce un nou alineat, (6), cu următorul cuprins:

“ (6) La şedinţa de constituire a consiliului local, prezenţa consilierilor aleşi este obligatorie, cu excepţia cazurilor în care absenţa este temeinic motivată.” 

La articolul 88, după alineatul (2) se introduc trei noi alineate, (3),(4) şi (5), cu următorul cuprins:                                               

 “(3) Aleşii locali au obligaţia de a participa la cel puţin un curs de pregătire în domeniul administraţiei publice locale, în decursul primului an de mandat.”

“(4) Se exceptează de la prevederile alin. (3) aleşii locali care au deţinut anterior un alt mandat de consilier local, consilier judeţean, preşedinte al consiliului judeţean, primar sau au exercitat funcţia de prefect, au fost funcţionari publici, au deţinut un mandat de parlamentar sau au studii economice, juridice sau administrative.”

“(5) Cursurile de pregătire vor fi organizate de instituţiile abilitate de lege”.
La articolul 101, alineatul (1), după litera h) se introduce o nouă literă, h¹), cu următorul cuprins:

“ h¹) pierderea calităţii de membru al partidului politic sau al organizaţiei minorităţilor naţionale pe a căror listă a fost ales;”                                                      

 La articolul 101, după alineatul (1), se introduce un nou alineat, (1¹), cu următorul cuprins:

“(1¹) Cazul prevăzut la alin. (1), lit. h¹) se aplică şi viceprimarului”.

 La articolul 101, alineatul (3) va avea următorul cuprins:

“In cazurile prevazute la alin. (1), lit. c), d), i) si h¹)  hotararea consiliului local poate fi atacata de consilier la instanta de contencios-administrativ, in termen de 10 zile de la comunicare. Instanţa se va pronunţa în termen de cel mult 30 de zile. În acest caz, procedura prealabilă nu se mai efectuează, iar hotărârea primei instanţe este definitivă şi irevocabilă.”

  Art. 2. Executarea hotărârii va fi asigurată, conform legii, de către serviciul administraţie publică locală, legalitate,  care o va comunica  membrilor Consiliului şi executivului.
             PREŞEDINTE DE ŞEDINŢĂ,

                         Lazăr Mioara
                                                                                              Contrasemnează,

                                                                      Secretarul Municipiului Focşani

                                                                                 Eduard Corhană 

